b"\n_START_ARTICLE_\nRevisi\xc3\xb3 sistem\xc3\xa0tica\n_START_PARAGRAPH_\nUna revisi\xc3\xb3 sistem\xc3\xa0tica \xc3\xa9s un tipus de revisi\xc3\xb3 liter\xc3\xa0ria que recull i analitza cr\xc3\xadticament m\xc3\xbaltiples estudis d'investigaci\xc3\xb3 o tesis. Una revisi\xc3\xb3 dels estudis existents sovint \xc3\xa9s m\xc3\xa9s r\xc3\xa0pid i m\xc3\xa9s barat que embarcar-se en un nou estudi. Els investigadors utilitzen m\xc3\xa8todes per a seleccionar, abans de res, una o m\xc3\xa9s preguntes que els treballs d'investigaci\xc3\xb3 haurien de mirar de respondre. Les revisions sistem\xc3\xa0tiques d'assajos controlats aleatoris s\xc3\xb3n clau en la pr\xc3\xa0ctica de la medicina basada en l'evid\xc3\xa8ncia._NEWLINE_La comprensi\xc3\xb3 de les revisions sistem\xc3\xa0tiques, i la forma d'aplicar-les en la pr\xc3\xa0ctica, \xc3\xa9s molt recomanable per als professionals involucrats en la prestaci\xc3\xb3 d'assist\xc3\xa8ncia sanit\xc3\xa0ria. A m\xc3\xa9s de les intervencions sanit\xc3\xa0ries, les revisions sistem\xc3\xa0tiques poden examinar les proves cl\xc3\xadniques, les intervencions de salut p\xc3\xbablica, les intervencions ambientals, les intervencions socials, els efectes adversos i les avaluacions econ\xc3\xb2miques. Les revisions sistem\xc3\xa0tiques no es limiten a la medicina i s\xc3\xb3n molt comuns en totes les altres ci\xc3\xa8ncies, on es recullen les dades, publicades en la literatura, i on una avaluaci\xc3\xb3 de la qualitat metodol\xc3\xb2gica per a un subjecte definit amb precisi\xc3\xb3 \xc3\xa9s d'una gran ajuda."